als_Latn dik_Latn sag_Latn
Një video e re e publikuar nga militantët islamikë të Boko Haram, tregon rreth 100 vajza, të cilat pretendohet se janë nga grupi i atyre që u rrëmbyen pak javë më parë. Kreu i këtij grupi terrorist, Abubakar Shekau, deklaron se vajzat do të mbahen peng derisa të lirohen të gjithë militantët e arrestuar.
Ai shtoi se vajzat janë kthyer nga të krishtera në myslimane, siç tregohet edhe në pamje, ku ato janë duke u falur. Grupi militant islamik “Boko Haram” rrëmbeu më shumë se 200 vajza në një shkollë të mesme, veri të Nigerisë më 14 prill dhe ka kërcënuar se do t’i shesë ato. Autoritetet nigeriane, në bashkëpunim me ndërkombëtarë kanë nisur kërkimet për gjetjen dhe lirimin e tyre. Ndërsa në Paris, Presidenti francez Holond ka njoftuar se do të organizojë një samit për të diskutuar mënyrat se si mund të shpëtohet këto vajza.
als_Latn als_Latn